Document ID: 31979L0795

Id-Direttiva tal-Kummissjoni
ta’ l-20 ta’ Lulju 1979
li tadatta għall-progress tekniku d-Direttiva tal-Kunsill 71/127/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ mirja li minnhom tista’ tara fuq wara ta’ vetturi bil-mutur li minnhom tista’ tara fuq wara
(79/795/KEE).
IL-KUMMISJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 78/547/KEE [2], u partikolarment l-Artikoli 11,12 u 13 tagħha,
Wara li kkunsidrat id-Direttiva tal-Kunsill 71/127/KEE ta’ l-1 ta’ Marzu 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ mirja li minnhom tista’ tara fuq wara ta’ vetturi bil-mutur li minnhom tista’ tara fuq wara [3],
Billi, fid-dawl ta’ esperjenza miksuba u in vista ta’ l-istat l-aktar avvanzat pre¿enti, issa huwa possibbli illi jsiru dispożizzjonijiet relevanti aktar sħaħ, aktar strinġenti u adattati aħjar għal-kondizzjonijiet tat-test attwali;
Billi d-Direttiva tal-Kunsill 71/127/KEE tipprovdi illi l-ispeċifikazzjonijiet fuq il-mirja li minnhom tista’ tara fuq wara esterni aġġustati mill-pożizzjoni tas-sewqan għandhom isiru hekk kif l-iżvilupp fit-tekonoloġija jkun jippermetti li dan isir;
Billi l-mi¿uri previsti f’din id-Direttiva huma skond l-opinjoni tal-Kumitat għall-Adattament għall-Progress Tekniku tad-Direttivi dwar l-Eliminazzjoni tal-Ostakoli Tekniċi għall-Kummerċ fis-Settur tal-Vetturi bil-Mutur,
ADOTTAT DIN ID-DIRETTIVA:
Artikolu 1
Id-Direttiva 71/127/KEE qiegħda tiġi hawnhekk emendata kif ġej:
1. L-aħħar subparagrafu ta’ l-Artikolu 3(2) hu emendat biex jinqara kif ġej:
"Għandu jkun hemm nuqqas ta’ konformità mat-tip approvat, fi ħdan it-tifsira ta’ l-ewwel sub-paragrafu, meta l-ħtiġiet tal-punt 2 ta’ l-Anness 1 ma jkunux osservati."
2. L-Artikolu 7 huwa mibdul b’dan li ġej:
"1. B’effett mill-1 ta’ Frar 1980, l-ebda Stat Membru ma jista’, minħabba raġunijiet li jirrigwardaw il-mirja li minnhom tista’ tara fuq wara:
(a) - jirrifjuta, fir-rigward ta’ kull vettura bil-mutur, li jagħti l-approvazzjoni tat-tip tal-KEE, li joħroġ id-dokument imsemmi fl-aħħar inċi¿ ta’ l-Artikolu 10(1) tad-Direttiva 70/156/KEE, jew li jagħti l-approvazzjoni tat-tip nazzjonali, jew
- jipprojbixxi d-dħul fis-servizz tal-vetturi,
jekk il-mirja li minnhom tista’ tara fuq wara ta’ dan it-tip ta’ vettura jew ta’ dawn it-tipi ta’ vetturi jikkonformaw mad-dispo¿izzjoinijiet ta’ din id-Direttiva;
(b) - fir-rigward ta’ xi tip ta’ mera li minnha tista’ tara fuq wara, li jagħti l-approvazzjoni tat-tip tal-KEE ta’ komponent jew l-approvazzjoni tat-tip nazzjonali, jekk dawn il-mirja li minnhom tista’ tara fuq wara jikkonformaw mad-dispożizzjonijiet ta’ din id-Direttiva, jew
- jipprojbixxi it-tqegħid fis-suq ta’ mirja li minnhom tista’ tara fuq wara li għandhom il-marka ta’ l-approvazzjoni tat-tip tal-KEE ta’ komponent stabbilita f’din id-Direttiva.
2. B’effett mill-1 ta’ Ottubru 1981 Stat Membru:
(a) - m’għandux joħroġ id-dokument imsemmi fl-aħħar inċi¿ ta’ l-Artikolu 10(1) tad-Direttiva 70/156/KEE fir-rigward ta’ tip ta’ vetturi li l-mirja li minnhom tista’ tara fuq wara tagħhom ma jikkonformawx mad-dispożizzjonijiet ta’ din id-Direttiva.
- jista’ jirrifjuta li joħroġ approvazzjoni tat-tip nazzjoni fir-rigward ta’ vettura li l-mirja li minnhom tista’ tara fuq wara tagħha ma jikkonformawx mad-dispożizzjonijiet ta’ din id-Direttiva,
(b) - jagħti l-approvazzjoni tat-tip tal-KEE ta’ komponent fir-rigward ta’ tip ta’ mera li minnha tista’ tara fuq wara jekk din ta’ l-aħħar ma tikkonformax mad-dispo¿izzjonijiet ta’ din id-Direttiva,
- jista’ jirrifjuta li jagħti l-approvazzjoni tat-tip nazzjonali ta’ komponent fir-rigward ta’ tip ta’ mera li minnha tista’ tara fuq wara jekk din ma tikkonformax mad-dispożizzjonijiet ta’ din id-Direttiva,
3. B’effett mill-1 ta’ Ottubru 1984 l-Istati Membri;
- jistgħu jipprojbixxu d-dħul fis-servizz ta’ vetturi li jkollhom il-mirja li minnhom tista’ tara fuq wara tagħhom mhux konformi mad-dispożizzjonijiet ta’ din id-Direttiva.
- jistgħu jipprojbixxu t-tqegħid fis-suq ta’ mirja li minnhom tista’ tara fuq wara illi ma jkollhomx il-marka ta’ l-approvazzjoni tat-tip tal-KEE ta’ komponent li li hija stabbilita f’din id-Direttiva."
3. L-Annessi I, II u III huma mibdula bl-annessi I, II, III u IV ma’ din id-Direttiva.
Artikolu 2
L-Istati Membri għandhom idaħħlu fis-seħħ id-dispo¿izzjonijiet meħtieġa biex jikkonformaw ma’ din id-Direttiva mhux aktar tard mill-1 ta’ Frar 1980. Huma għandhom jinfurmaw lill-Kummissjoni minnufih b’dan.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-20 ta’ Lulju 1979.

Labels: 7
8